02016R1141 — RO — 02.08.2017 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:

▼B

REGULAMENTUL DE PUNERE ÎN APLICARE (UE) 2016/1141 AL COMISIEI

din 13 iulie 2016

de adoptare a unei liste a speciilor alogene invazive de interes pentru Uniune în temeiul Regulamentului (UE) nr. 1143/2014 al Parlamentului European și al Consiliului

Articolul 1

Lista care figurează în anexa la prezentul regulament constituie lista inițială a speciilor alogene invazive de interes pentru Uniune în conformitate cu articolul 4 alineatul (1) din Regulamentul (UE) nr. 1143/2014.

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

ANEXĂ

LISTA SPECIILOR ALOGENE INVAZIVE DE INTERES PENTRU UNIUNE

Note la tabel:

Coloana (i): Specie

Această coloană indică denumirea științifică a speciei. Sinonimele sunt incluse în paranteze.

Coloana (ii): Coduri NC pentru exemplare vii

Această coloană indică codurile din Nomenclatura combinată (NC) pentru exemplarele vii. Mărfurile clasificate sub codurile NC din această coloană fac obiectul unor controale oficiale în conformitate cu articolul 15 din Regulamentul (UE) nr. 1143/2014.

Nomenclatura combinată (NC), instituită prin Regulamentul (CEE) nr. 2658/87, se bazează pe Sistemul armonizat mondial de denumire și codificare a mărfurilor (denumit în continuare „SA”) elaborat de Consiliul pentru Cooperare Vamală, devenit Organizația Mondială a Vămilor (OMV), și instituit prin Convenția internațională încheiată la Bruxelles la 14 iunie 1983, care a fost aprobată în numele Comunității Economice Europene prin Decizia 87/369/CEE a Consiliului ( 1 ) (denumită în continuare „convenția SA”). NC reproduce pozițiile și subpozițiile de șase cifre din SA, numai cifrele a șaptea și a opta creând noi subpoziții specifice acesteia.

În cazul în care numai anumite produse corespunzătoare unui cod de patru, șase sau opt cifre trebuie supuse controalelor și nu există nicio subdiviziune specifică a acestui cod în NC, se adaugă ex în fața codului (de exemplu, ex 0106 49 00 , întrucât codul NC 0106 49 00 cuprinde toate celelalte specii de insecte, nu numai speciile de insecte care figurează în tabel).

Coloana (iii): Coduri NC pentru părțile care se pot reproduce

Această coloană indică, după caz, codurile din Nomenclatura combinată (NC) pentru părțile din specie care se pot reproduce. A se vedea, de asemenea, nota pentru coloana (ii). Mărfurile clasificate sub codurile NC din această coloană fac obiectul unor controale oficiale în conformitate cu articolul 15 din Regulamentul (UE) nr. 1143/2014.

Coloana (iv): Categorii de bunuri asociate

Această coloană indică, după caz, codurile NC ale mărfurilor cu care speciile alogene invazive sunt, în general, asociate. Mărfurile clasificate sub codurile NC din această coloană nu fac obiectul unor controale oficiale în conformitate cu articolul 15 din Regulamentul (UE) nr. 1143/2014. A se vedea, de asemenea, nota pentru coloana (ii). În special, cifrele menționate în coloana (iv) se referă la codurile NC de mai jos:

(8) 4401 : Lemn de foc, sub formă de trunchiuri, butuci, vreascuri, ramuri sau sub forme similare; lemn sub formă de așchii sau particule; rumeguș, deșeuri și resturi de lemn, chiar aglomerate sub formă de butuci, brichete, pelete sau forme similare